་གཞུག་གོ།།བཞི་པ་རིག་པ་རྩལ་གྱི་དབང་བསྐུར་བའི་ཐོག་མ་ཡེ་ཤེས་པ་དབབ་པ་ལ་དམིགས་པ་འདི་ལྟར།
མཛད་འཚལ།ཁྱེད་རང་རྣམས་ཚེ་ལྷ་ཡབ་ཡུམ་གསལ་བའི་ཡབ་ཀྱི་ཐུགས་ཀར་པདྨ་འབྱུང་གནས་ཡེ་ཤེས་སེམས་དཔའི་ཐུགས་སྲོག་ཧཱུཾ་མཐིང་ཀ་ལས་འོད་ཟེར་འཕྲོས་པས་རྔ་ཡབ་གླིང

ནནས་རང་འདྲའི་ལྷ་ཚོགས་སྤྱན་དྲངས་ཏེ་ཁྱེད་རང་རྣམས་ཀྱི་ཐུགས་ཀའི་ལྷ་ལ་ཐིམ་པའི་མོས་པ་མཛོད།ཤེས་སྔགས་ཀྱིས་དབབ་ཅིང་།དེ་བརྟན་པའི་ཕྱིར་ཚེ་བུམ་གྱི་དབང་བཅས་གོང་ལྟར་རོ།།དེ་ནས་རྡོ་རྗེ།
གཡས་དང་ཐོད་པ་གཡོན་ཏུ་བླངས་ཏེ་སློབ་མའི་སྙིང་གར་སྟེང་འོག་ཏུ་གཏད་ལ།ཧྲཱིཿའདས་དང་མ་བྱོན་ད་ལྟ་དུས་གསུམ་གྱིཿརྒྱལ་སྲས་སྦྲུལ་སྐུ་པདྨ་འབྱུང་གནས་ཉིདཿབརྡའ་ཐབས
འགྲོ་བའི་དོན་མཛད་ཕྱག་མཚན་འདིསཿདབང་བསྐུར་ལྷ་དང་དབྱེར་མེད་འགྲུབ་གྱུར་ཅིགཿཨོཾ་ཨཱཿཧཱུཾ་ཧྲཱིཿགུ་རུ་པདྨ་ཨ་བྷི་ཥིཉྩ་ཧྲཱིཿཅེས་བརྗོད་ཅིང་བདུད་རྩི་སྦྱིན།ལག་གཡས་པའི་རྡོ་རྗེ།
སྟོན་བཞིན་དུ།བདུད་རྩི་དེ་ཕྱིར་མ་པོ།ནང་དུ་མ་མེད་པར་ཁར་བསྐྱིལ་ལ་དབང་དོན་ཚིག་གིས་ངོ་སྤྲད་པ་འདི་ལ་མ་ཡེངས་པར་གས་ན་འཚལ།ཀྱེ་ཧོ་སྐལ་ལྡན་རིགས་ཀྱི་བུ་ཁྱོད་ཉོནཿ
ཡང་དག་སྙིང་པོའི་དོན་དེ་ཁྱོད་ལ་བསྟནཿསྣང་བ་མ་འགགས་སྐུ་གསུམ་ལྷ་ཚོགས་རྣམསཿསྣ་ཚོགས་སྣང་བ་པད་འབྱུང་རོལ་པའི་རྩ་ལཿགདོད་ནས་དག་པ་པདྨ་འབྱུང་།ནས་སྐུཿ
མ་འགགས་སྣང་བ་སྐུ་ཡི་དོན་ལ་ལྟོསཿཕཊ་ཅེས་སྒྲ་སྐད་དྲག་པོ་ངག་ཏུ་བརྗོདཿབརྗོད་པར་མ་ནུས་དེ་ཡི་དོན་ལ་ལྟོསཿབརྗོད་མེད་སྔགས་ཀྱི་སྒྲ་དོན་རིག་པར་གྱིསཿཡེ་ནས

གསལ་རིག་སྙིང་པོའི་དོན་ལ་ལྟོསཿམ་མཐོང་སྙིང་པོ་དོན་གྱི་ངོ་བོ་མཐོང་ཿའདི་དོན་རྟོགས་གྲོལ་དུས་གཅིག་འབྱུང་བའི་གནཿའཁོར་འདས་མ་ལུས་སེམས
ཀྱི་དྲངས་མའི་སྲོགཿསེམས་ཅན་སངས་རྒྱས་ས་ལ་མཉམ་པར་སྦྱོརཿརྣམ་གསུམ་འཆི་མེད་དོན་གྱི་ངོ་བོ་འགྲུབཿགཉིས་འཛིན་འཆི་བདག་འཇིགས་པའི་འཕྲང་ལས་སྒྲོལཿ
དོན་་འདི་རྒྱུན་ཏུ་སྐྱོངས་ཤིག་སྐལ་ལྡན་པུཙྪཨ་ཨ་ཨཿཞེས་དར་གཅིག་མཉམ་པར་བཞག།དེས་འཁོར་འདས་གཞི་གྲོལ་རང་བྱུང་གདོད་མའི་པ་ད་འགྱུ་མ་བཙལ་ལྷུན་གྲུབ་ཏུ་གྱུར་པ
ཡིན་པས།དེང་ཕྱིན་ཆད་དོན་དབྱིངས་རིག།བརྡ་ཐབས་ཤེས།རྟགས་ཕྱག་རྒྱ་འབྲལ་མེད་དུ་འཆང་ནས་འགྲོ་བ་མ་ལུས་པའི་དོན་བྱའོ་སྙམ་པས།ཐོག་མར་རྡོ་རྗེ་དང་ཐོད་པ་ཟུང་།།
པར་དུ་བརྗོད་མེད་ངང་དུ་ཞོག།ཐ་མ་རྡོ་རྗེ་གསོར་ཞིང་བདུད་རྩི་དཀྲུགས་པས་ཡོངས་རྫོགས་རིག་པ་རྩལ་གྱི་རྒྱ་གསུམ་རྫོགས་པར་ཐོབ་པ་ཡིན་ནོ།།འཁོར་བའི་རྒྱ་མཚོ་གཏིང་མཐའ་དཔག
མེད་དབུསཿ།ཉེས་པས་མ་གོས་པདེ་འབྱུང་རྡོ་རྗེའི་སྐུཿམཛད་པ་བཅུ་གཅིག་འགྲོ་ཀུན་ཐབས་ཀྱིས་དྲངསཿམཐའ་ཡས་འགྲོ་བ་འདྲེན་པའི་སྤྱོད་པ་གྱིསཿརྟགས་འདི་ཟུང་ལ་དོན་ཏུ་གོ།།

བར་མཛོདཿཅེས་བརྗོད།དེ་ལྟར་དབང་བཞི་ཡོངས་སུ་རྫོགས་པའི་མཐའ་རྟེན་ཚེའི་དངོས་གྲུབ་སྡུད་ཅིང་དབང་བསྐུར་བའི་སླད་དུ་དམིགས་པ་འདི་བཞིན་ཏུ་མཛོད།སློབ་དཔོན་མཚ
སྐྱེས་རྡོ་རྗེ་ཡབ་ཡུམ་དུ་གསལ་བའི་ཡབ་ཀྱི་དབུ་གཙུག་གི་རྟ་སྐད་ཟེངས་གསུམ་བསྒྲགས་པས་ཁྱེད་རྣམས་ཀྱི་ཚེ་སྲོག་ལ་བར་དུ་གཅོད་པའི་བགེགས་ཐམས་ཅད་བསྐྲད་པའི་མོས་པ་མཛོད།
ཨཱཾ་ཨཱཿཙྪེ་དྷཱིཿབཛྲ་ཀྲོ་དྷ་ཧ་ཡ་གཱི་ཝ་ཧུ་ལུ་ཧུ་ལུ་ཧཱུྃཿནྲྀ་བྷྲཱུྃ་བཛྲ་རཀྵ་རཀྵ།གནོད་བྱེད་འབྱུང་པོ་ཨུ་ཙ་ཏ་ཡ་ཧཱུྃ་ཧཱུཾ་ཕཊཿཞེས་བརྗོད་ལ་མཚམས་བཅད།ཐོབ་བུ་རྣམས་ལ་ཚེ་པྲ་བརྟགས་པའི་མར་མེ་རེ་རེ་
གཏད།སློབ་དཔོན་གྱིས་ཚེ་མདའ་ཚད་གཞལ་བ་གཡས་སུ་བཟུང་ཞིང་གཡོག།གཡོན་ཚེ་འབྲང་བཟུང་སྟེ་དབྱངས་རོལ་དང་བཅས་ཏེ།ཨོཾ་ཨཱཿཧཱུྃ་ཧྲཱིཿབདེ་ཆེན་པདྨ་བཀོད་པའི་ཞིང་ཁམས་ནསཿཆོས་
སུ་འོད་དཔག་མེད་པ་ཚེ་ཡི་བདགཿལྡེ་ལྡན་ལོངས་སྤྱོད་རྫོགས་སྐུའི་ཞིང་ཁམས་ནསཿའགྲོ་མགོན་སྤྱན་རས་གཟིགས་དབང་ཐུགས་རྗེའི་གཏེརཿསྔོན་གྱི་ཐུགས་དམ་རྗེས་སུ་
དགོངས་ནས་ཀྱང་ཿའདིར་བྱོན་སྒྲུབ་པའི་རྫས་ལ་བྱིན་ཆེན་ཕོབ།ཚེ་ཟན་འདི་ལ་སྣོད་བཅུད་ཚེ་བཀྲག་སྙིམསཿཚེ་མདའ་འདི་ལ་ལེགས་ཉེས་པ་རྟགས་སྟོནཿའཆི་མེད་ཚེ་ཡི་དངོས་

གྲུབ་ཆར་ལྟར་ཕོ་བརྡྷཨོཾ་ཨཱཿཧཱུྃ་ཧྲཱིཿབཛྲ་གུ་རུ་པདྨ་དྷ་ཀི་ཙཎྜ་ལཱི་ཨཱ་ཡུ་ར་སིདྡྷི་ནྲྀ་བྷྲྀ་ཧཱུྃ་ཛཿཨཱ་ལུརྡྷ་ན་ཚེ་བྷྱཱཾ་ག་ཡུ་བྷྲྀ་ཛཿཧཱུྃ་ཨཱཿལྷོ་ནུབ་སྲིན་ཡུལ་ཟངས་མདོག་དཔལ་རི་ན་སཿའཆི
མེད་པདྨ་འབྱུང་གནས་སྤྲུལ་པའི་སྐུཿསྔོན་གྱི་ཐུགས་དམ་མན་ཆད་གོང་གིས་འགྲེ་ཤེས་པར་བྱའོ།།སིནྡྷུ་རྒྱ་མཚོ་རོལ་པའི་མཚོ་གླེང་ནསཿམཚོ་སྐྱེས་རྡོ་རྗེ་འཆི་མེད་ཚེ་ཡི་ལྷཿསྦྱོར་བའི་ཡུམ
ཆེན་ལྷ་མོ་ཙཎྜ་ལཱིཿསྔོན་གྱི་ཐུགས་དམ་སོགས།བྲག་ཕུག་མཱ་ར་ཏཱི་ཀའི་གནས་མཆོག་ནསཿཔདྨ་སཾ་བྷ་འཆི་མེད་ཚེ་ཡི་ལྷཿགཉིས་མེད་སྦྱོར་བའི་ཕྱག་རྒྱ་མནྟྲ་རཿསྔོན་གྱི་ཐུགས།
དམ་སོགས།བྲག་དམར་གཡའ་མ་ལུང་གི་གསང་ཕུག་ནསཿགུ་རུ་པདྨ་འབྱུང་གནས་ཚེ་དབང་རྩ་ལཉྩབདེ་སྟོང་གཉིས་མེད་སྦྱོར་བའི་མཚོ་རྒྱལ་ཡུམཿསྔོན་གྱི་ཐུགས་དམ་སོགས།
ཡང་རྫོང་གཙང་རོང་ཟབ་གཏེར་གན་པ་མཆོག་ནས།།གནུབས་ཆེན་སྐྱེ་སྤྲུལ་ཞང་ཁྲོམ་མཐུ་སྟོབས་བདག།ཆོས་འཁོར་བསམ་ཡས་བསམ་འགྲུབ་བདེ་ཆེན་ནས།།མངའ་བདག་ཁྲི
སྲོང་གསུང་སྦྲུལ་ཆོས་ཀྱི་དབང་།།སྔོན་གྱི་ཐུགས་དམ་སོགས།ལྷང་ལྷང་མཚམས་ཕྲག་དགེ་བའི་གཏེར་གནས་ནས།།སྦྲུལ་སྐུ་གཏེར་སྟོན་བཀྲ་ཤིས་སྟོབས་ཀྱི་རྒྱལ།།གུ་རུ

པདྨའི་ཨེ་ཝཾ་ལྕོག་སྦར་ནས།།རྒྱལ་བའི་སྲས་པོ་རིག་འཛིན་དག་གི་དབང་།།སྔོན་གྱི་ཐུགས་དམ་སོགས།ཐུབ་བསྟན་རྡོར་བྲག་བླ་མའི་གདན་ས་ནས།།ཡོལ་མོ་གཏེར་སྟོན
བསྟན་འཛིན་ནོར་བུའི་ཞབས།།གུང་ཐང་བདེ་བའི་རྡོ་རྗེའི་གཞལ་ཡས་ནས།།དྲིན་ཆེན་བླ་མ་ཆོས་དབྱིངས་རང་གྲོལ་དཔལ།།སྔོན་གྱི་ཐུགས་དམ་སོགས།གངས་ཅན་ཡུལ
དབུས་གྲུ་འཛིན་ཕོ་བྲང་ནས།།ཟ་ཧོར་རིག་འཛིན་བླ་མེད་རྡོ་རྗེ་རྩལ།།ཆོས་འཁོར་རྣམ་པར་རྒྱལ་བའི་ཆོས་གྲ་ནས།།ཁྱབ་བདག་བླ་མ་པདྨ་ཕྲིན་ལས་ཞབས།།སྔོན་གྱི་ཐུགས
དམ་སོགས།རྡོ་རྗེའི་གནས་མཆོག་སྒྲོལ་མ་ཕུག་པ་ནས།།ཚེ་བདག་ཆེན་པོ་འགྱུར་མེད་རྡོ་རྗེ་དང་།།གང་དེས་བྱིན་བརླབས་གྲུབ་པའི་གཞལ་ཡས་ནས།།འཇམ་དབྱངས་རྡོ་རྗེ་པདྨ་
ཀུན་གསལ་ཞབས།།སྔོན་གྱི་ཐུགས་དམ་སོགས།དགོན་བྱང་སྨིན་གྲོལ་རྒྱ་མཚོའི་ཕོ་བྲང་ནས།།ཆོས་ཀྱི་དོན་གྲུབ་བསྟན་པའི་རྒྱལ་མཚན་དང་།།ཕྱོགས་མེད་འགྲོ་བ་འདུལ
པའི་གནས་མཆོག་ནས།།འཇམ་དཔལ་དབྱངས་དངོས་མཁྱེན་བརྩེ་ནུས་པའི་དབང་།།སྔོན་གྱི་ཐུགས་དམ་སོགས།སྤྱི་གཙུག་ཆུ་སྐྱེས་བཞད་པའི་གདན་སྟེང་ནས།།སྐྱབས།

གནས་ཀུན་འདུས་རྩ་བའི་བླ་མའི་ཞབས།།སྔོན་གྱི་ཐུགས་དམ་སོགས།ཀྱེ་ཧོ་དགོངས་དང་སྐུ་གསུམ་ཚེའི་ལྷ་ཚོགསཿའཆི་མེད་སྒྲུབ་པའི་གནས་ནི་ཉམས།།
རེ་དགའཿརིག་འཛིན་སྒྲུབ་པ་པོ་ནི་བརྗིད་རེ་ཆེཿདཀྱིལ་འཁོར་སྒྲུབ་པའི་རྫས་ནི་བྱིན་རེ་ཆགསཿཚེ་ཟན་དུད་པའི་སྤྲིན་ཕུང་ཁྲིགས་སེ་ཁྲིགཿཞུན་ཆེན་གསལ་བའི་མར་མེ་
ཡ་ལ་ལཿཚེ་ཟན་འབྲང་རྒྱས་ཉི་ཟླའི་རྒྱན་དང་བཅསཿཕྱི་ལྟར་སྣང་བ་ཚེ་འབྲང་ལུ་གུ་རྒྱུདཿནང་ལྟར་སྣང་བ་སྐུ་གསུམ་ཚེ་ཡི་ལྷཿགསང་བ་འཆི་བ་མེད་པའི་དམ་རྫས་གཏེརཿ
ཚེ་མདའ་རྒོད་སྒྲོ་སྐུ་གསུམ་ཚེ་ཕྲེང་ཅནཿའཆི་མེད་ཚེ་རྟེན་བླ་ག་ཡུ་དམར་པོ་ཅནཿསྣང་སྲིད་གསལ་བའི་མེ་ལོང་དངས་མས་བརྒྱནཿལེ་བརྒན་དར་གྱི་ཅོད་པན་པུ་རུ་རུཿའདིར་བྱོན
འདིར་གཤེགས་སྐུ་གསུམ་ཚེ་ཡི་ལྷཿའབྱུང་ཆེན་རིགས་བཞིའི་དྷཱ་ཀི་དམ་ཚིག་ཅནཿཕྱི་ནང་སྣོད་བཅུད་ཀུན་གྱི་ཚེ་བཀྲག་བསྡུསཿའདིར་ཁུག་ཚེ་ཡི་རྟེན་ལ་བཅུད་ངུ་ཕོ་བསཿཤ་ཁྲག་
སྲོག་དབུགས་ལུས་ཀྱི་ཚེ་ཉམས་ནཿས་ཆུ་མེ་རླུང་འབྱུང་བའི་ཚེ་བཅུད་བསྡུསཿའདིར་ཁུག་ཉམས་པ་གསོས་ལ་གནས་པ་སྤེལཿའཆི་མེད་ཚེ་ཡི་དངོས་གྲུབ་སྩལ་དུ་གསོལཿ

རྡོ་རྗེ་ཚེ་ཡི།ཨོ་ཨཱཿཌཱབྷྲྀ་ཛཿཧཱུྃ།མཿཞེས་བརྗོད་དེ་མཐར་ཚེ་མདར་ཕུས་འདེབས་ཤིང་འཐེན་པའི་སྟངས་ཀ་ཙམ་བྱས་ཏེ་འགྲིབ་འཕེལ་གྱི་པ་བརྟག་ཅིང་།རྩ་བར།ཚེ་བསྲིངས་རྟགས་སུ་མདའ་ཉིད་རིང་དུ
འཕེལཿཚེ་ཟན་བདུད་རྩིར་ཞུ་དང་འཕར་དང་འཕེལཿདྲི་བཟང་བཀྲག་གསལ་ཟིལ་ཆུང་འཕྲོ་དང་བབསཿདཀྱིལ་འཁོར་མདངས་ལེགས་མར་མེ་གསལ་ཞིང་རྨེཿསྒྲུབ་པ་བྱིན་ཆེ་ཚེ་ཆུ་ཚེ་ཆང་ཁོལ་ཿ་བཟང་པོའི་རྟགས།
བྱུང་དེ་ལས་ཟློག་པ་ངནཿཅེས་གསུངས་པའི་ལྟས་རྣམས་ཀྱང་བརྟག་གོ།།མཐར།ཚེ་འབྲང་ལྷ་ཡི་རང་བཞིན་ཏུ་གསལ་བ་ཁྱེད་རང་རྣམས་ཀྱི་མགོ་ཐོག་ཏུ་བཞག་པས་ཚེ་ལྷ་ཡབ་ཡུམ་གྱི་སྦྱོར
མཚམས་ནས་ཚེའི་བདུད་རྩི་དཀར་དམར་མདངས་དང་ལྡན་པའི་རྒྱུན་རང་གི་ཚངས་བུག་ནས་ཞུགས་ཏེ་ལུས་ཀྱི་ནང་ཐམས་ཅད་གང་བས་འབྱུང་བ་བཞིའི་ངོ་བོ་ཤ་ཁྲག་དྲོད་དབུགས།
ཀྱི་ཚེ་ཉམས་པ་གསོས།ཤ་སངས་རྒྱས་སྤྱན།ཁྲག་མཱ་མ་ཀཱི།དྲོད་གོས་དཀར་མོ།དབུགས་དམ་ཚིག་སྒྲོལ་མ་སྟེ་ལྷའི་ངོ་བོར་གྱུར་པའི་མོས་པ་མཛོད།ཅེས་བྱས་ལ་ཚེ་འབྲང་།
མགོར་བཞག་ལ།ཨོཾ་ཨཱཿཧཱུྃ་ཧྲཱིཿསྣོད་ཀྱི་འཇིག་རྟེན་བྷནྣ་ཡངས་པ་རུཿབཅུད་ཀྱི་སེམས་ཅན་སྐུ་གསུམ་ཚེ་ཡི་ལྷཿཉོན་མོངས་དུག་གསུམ་སྒྲིབ་པ་ཀུན་དག་ན་སཿའཆི་

མེད་སྐུ་གསུམ་ལྤ་ཡི་དབང་ཐོབ་ཤོགཿཨོ་ཨཱཿཧཱུཾ་ཧྲཱིཿཨཱ་ཡུཿསིདྡྷི་ཨ་བྷི་ཥིཉྩ་ཧཱུྃཿསྣོད་བཅུད་ཐམས་ཅད་གཏོར་མའི་ལྷ་ལ་ཐིམ།དེ་ཡང་ཡུམ་ཡབ་ལ་ཐིམ།
དུང་ཁང་གི་སྤྱན་རས་གཟིགས་ཡབ་དང་བཅས་པ་ཡེ་ཤེས་སེམས་དཔའ་པདྨ་འབྱུང་གནས་ལ་ཐིམ།དེ་ཡང་ཐུགས་སྲོག་ཧཱུྃ་ལ་ཐིམ།ཧཱུྃ་ཞབས་ཀྱུ་ནས་གྱེན་རྫོགས་སུ་ཀླད་ཀོར་གྱི་
ཐིག་ལེའི་བར་དུ་བསྡུས་ཤིང་།ཐིག་ལེ་དཀར་དམར་ཚེའི་རང་བཞིན་ཏུ་གྱུར་པ་དེ་ཉིད་ཁྱེད་རང་རྣམས་ཚེ་ལྷ་ཡབ་ཡུམ་དུ་གསལ་བའི་སྤྱི་གཙུག་ཏུ་ཐིམ་པར་མོས་ལ་ཚེ་འབྲང་དངོས་གྲུབ
ཏུ་ཤེས་པས་རོལ་ཏེ་རླུང་རྔུབ་ཅིང་དགང་བར་ཞུ།ཧྲཱིཿགཏོར་སྣོད་སིནྡྷུ་རྒྱ་མཚོ་དྭངས་པའི་དབུསཿགཏོར་མ་མཚོ་སྐྱེས་རྡོ་རྗེ་ཡབ་ཡུམ་སཱུཿའཆི་མེད་བདུད་རྩིའི་ཚེ་ཕྲེང་ལུ་གུ
རྒྱུད་།རྡོ་རྗེ་ཚེ་ཡི་དངོས་གྲུབ་བཅུད་འདི་རོ་ལཿཞེས་བརྗོད་ལ་ཚེ་འབྲང་བཟེར་གཞུག།དེ་ལྟར་ཁྱེད་རང་རྣམས་ཀྱིས་ཚེ་འབྲང་ལ་རོལ་ཞིང་རླུང་རྔུབས་པ་ལ་བརྟེན་ནས་གོང་གི་ཚེའི་ཐིག་ལེ
དཀར་དམར་སྤྱི་གཙུག་ནས་ཐིམ་པ་དེ་ཁྱོད་རང་རྣམས་ཀྱི་སྙིང་གར་ཉི་ཟླའི་གའུ་ཁ་སྦྱོར་གྱི་ནང་དུ་ཐུགས་སྲོག་ཧཱུྃ་དང་གཉིས་སུ་མེད་པར་གྱུར་ཅིང་མཐར་ཧཱུྃ་དེ་ཡང་ཨཱཿདཀར་པོ་གཅིག་ཏུ་གྱུར་པའི་མོས

པཔ་མཛོད།ཅེས་བརྗོད་ལ་དེ་བརྟན་པའི་ཕྱིར་ཚེ་མདའ་གཏད།ཚེ་རིལ་ཚེ་ཆང་བུམ་ཆུ་སྦྱིན་རྟ་ཞལ་གྱིས་དབང་བསྐུར་ལ།ཁྱེད་རང་རྣམས་ཀྱི་སྤྱི་བོར་རྟ་གདོང་ཞལ་གྱི་ཕྱག་རྒྱས་མཚན་པས།ཕྱིན
ཆད་ཚེའི་བར་ཆད་ཕྲ་རགས་ཅིས་ཀྱང་མི་ཚུགས་པར་མོས་མཛོད།ཅེས་བྱས་ལ་ཚེའི་ཡང་སྙིང་བཟླ།དེ་ནས་ཚེ་སྟོང་ཉིད་ཀྱི་ངང་དུ་སྦ་བའི་སླད་དུ་བསྒོམ་དོན་འདི་ཡིས་རྒྱས་འདེབས་པར་ཞུ།ཁྱེད
རང་རྣམས་ཚེ་ལྷ་ཡབ་ཡུམ་དུ་གསལ་བ་ཡུམ་ཡབ་ལ་ཐིམ།དུང་ཁང་གི་ལྷ་དང་ཡབ་ཀྱང་ཐུགས་ཀའི་ཡེ་ཤེས་སེམས་དཔའ་ལ་ཐིམ།དེ་ཨཱཿལ་ཐིམ།ཨཱཿཉིད་ཀྱང་ནམ་མཁར
འཇའ་ཡལ་བ་ལྟར་མི་དམིགས་པར་བསམས་ལ་ཀ་དག་གི་ངང་ལ་ཇི་ཙམ་གནས་ཀྱི་བར་མཉམ་པར་འཇོག་པར་ཞུ།ཞེས་བརྡ་སྤྲད་ལ་དར་ཅིག་གནས་ལུགས་ཀྱི་དང་དུ་མཉམ་པར་འཇོག་པ་ནི་ཚེ་སྲ་བསྟིམ་རྒྱས་
གགདབ་ཀྱི་མཆོག་རབ་ཕུལ་དུ་གྱུར་པའོ།།དེ་ལྟར་དབང་ཐོབ་པའི་རྗེས་ཀྱི་རིམ་པ་ནི།གཞུང་ལས།ཡོན་ཕུལ་མ་ཉམས་ཚོགས་ཀྱི་འཁོར་ལོ་བསྐོརཿཅི་འབྱོར་ཚེ་སྲོག་བསླུས་པའི
དཔྲལ་བ་རུཿཉི་ཟླའི་རྟགས་གདབ་ཕྱིན་ཆད་སྲོག་མི་གཅོདཿསྲོག་མི་གཅོད་པའི་ཁས་བླང་སྡོམ་པ་སྦྱིནཿཞེས་གསུངས་པ་སོགས་རྩ་བ་དང་ཡན་ལག་གི་དམ་ཚིག་སྤྱི་དང་ཁྱད་པར

སྲོག་གཅོད་སྤངས་ཤིང་སྲོག་བསྐྱབ་ཅི་ནུས་སུ་བསྒྲུབ་པར་བགྱི་སྐམ་པས་འདིའི་རྗེས་ཟློས་མཛོད།གཙོ་བོས་ཇི་ལྟར་སོགས་དམ་ཚིག་ཁས་བླང་།ཚེའི་དབང་བཞི་ལེགས
པར་ཐོབ་པའི་སྐུ་དྲིན་གཏང་རག་གི་ཡོན་ཏུ་མཎྜལ་དང་།ཝས་ལོངས་སྤྱོད་འབུལ་བ་སྤྱི་ལྟར།དེ་དག་གིས་འཆི་མེད་སྐུ་གསུམ་རིགས་འདུས་ཀྱི་དབང་བཞི་མཐའ་རྟེན་ཚེའི་དོན་དབང་དང་བཅས་པ་ལེགས
པར་ཐོབ་པ་ཡིན་པས།གཞུང་ལས།ཁྱད་པར་འདི་ཉིད་ཉམས་སུ་བླང་བ་ནིཿཚེ་འཕྲང་སྒྲོལ་ཞིང་ཚེ་ཡི་ཚད་ལས་བསྲིང་བྷ:དབང་བསྐུར་ལན་རེས་ལོ་རེའི་ཚེ་སྤེལ་འགྱུརཿབརྒྱ
དང་ཉེར་གཅིག་དབང་ཐོབ་སྐལ་བ་ཅནཿབདག་རང་དབྱེར་མེད་བྱིན་རླབས་མཆོག་ཐོབ་འགྱུརཿཅེས་གསུངས་པ་སོགས་ཕན་ཡོན་རྒྱ་ཆེན་པོ་དང་ལྡན་པ་ཡིན་པས་དགའ་བ་སྒོམས་ལ་རང
གཞན་གྱི་དོན་རྒྱ་ཆེན་པོ་སྒྲུབ་ཅིང་དགེ་རྩ་གཞན་དོན་ཏུ་བསྔོ་བར་ཞུ།བསོད་ནམས་འདི་ཡིས་སོགས་དང་བསྔོ་སྨོན་བཀྲ་ཤིས་ཅི་རིགས་བརྗོད་ལ་སློབ་མ་རྣམས་གྱེས་སོ།།གསུམ་པ་རྗེས་ཀྱི་བྱ་བ་ཚོགས་ལ
རོལ་ཞིང་གཏོར་མ་བཏང་བ་སོགས་ལས་གཞུང་ཆོ་ག་ཁྲིགས་ལྟར་མཐར་དབྱུང་བར་བྱའོ།།།།ཡང་ཟབ་ཐུགས་ཀྱི་གཏེར་ཁའི་བཅུད།།འཆི་མེད་སྐུ་གསུམ་རིགས་འདུས་ཀྱི།།སྨིན་བྱེད་བརྒྱུད་པའི་ཕྱག་བཞེས་ལུས།།མཚམས

སྦྱོར་ཚིག་གི་རྒྱན་གྱིས་སྤྲས།།རྩ་གསུམ་ཐུགས་རྗེའི་སྣང་བས་ཉེས་པའི་མུན།།རབ་བསལ་ཉམས་རྟོགས་སྦྲང་རྩིའི་གོང་བུ་ཅན།།འཆི་མེད་ཨུཏྤལ་གསར་པའི་དགའ་ཚལ་དུ།།སྐལ་ལྡན་བུང་བའི་ན་ཆུང།།
རྟག་རོལ་ཤོག།ཅེས་ཚིག་བརླིང་ཞིང་དོན་ཟབ་པའི་རྡོ་རྗེའི་གཞུང་གི་ངེས་དོན་རྒྱུད་སྨིན་པར་འདོད་པ་རྣམས་ཀྱི་བློ་ལ་འཆར་བདེ་བའི་སླད་དུ།དཔལ་ལྡན་བླ་མ་དང་རིག་འཛིན་བརྒྱུད་པའི་ཕྱག་བཞེས་ལས་མ་འདས་པར།ཀུན
མཁྱེན་ཏཱའི་སི་ཏུའི་བཀའ་འབངས་པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱིས་དཔལ་སྤུངས་ཡང་ཁྲོད་དུ་བྲིས་པ།འཁོར་ལོའི་